ટ્રાયલ કોર્ટ દ્વારા "2G કૌભાંડ"માંના તમામ આરોપીઓને પુરાવા ન મળવા બદલ નિર્દોષ જાહેર કરવામાં આવ્યા છે, એ ઘણા નવાઈ પમાડનાર સમાચાર હતા. એનાથી પણ વધારે નવાઈ તો એની છે કે લોકોના સ્મૃતિમાંથી એ કેસ કેટલો જલદી આલોપ થઈ ગયો. બહુ જલદી લોકો એને ભૂલી ગયા. દસ જ વર્ષ પહેલાંની વાત છે, જ્યારે સેકન્ડ જનરેશન (2G) સેવાઓ માટે મોબાઇલ ટેલિકોમ સ્પેક્ટ્રમની, "પ્રથમ આવે તે, પ્રથમ પીરસવામાં આવે" પદ્ધતિનો ઉપયોગ કરીને ફાળવણી કરવામાં આવી હતી, ત્યારે એ ઉગ્ર વિવાદનો વિષય બની હતી. દેશભરમાં મોબાઇલ ઇન્ટરનેટ અને વૉઇસ સેવાઓ બહાર પાડવા માટે વિવિધ ટેલિકોમ કંપનીઓને કુલ ૧૨૨ લાઇસન્સ આપવામાં આવ્યા હતા. ભારત જ્યારે તેના ટેલિકોમ "ક્રાંતિ"ની શરૂઆતમાં હતું ત્યારે આ પગલું ટેલિકોમની પહોંચ અને ટેલીનેસિતાને વિસ્તારવાના હેતુથી ભરવામાં આવ્યું હતું. જોકે એ પગલું કોંગ્રેસ અને તેની યુનાઈટેડ પ્રોગ્રેસીવ એલાયન્સ (યુપીએ) સરકારના ભ્રષ્ટાચારનું પ્રતીક બનીને રૂ. ૧.૭૩ લાખ કરોડનું ‘ધારેલું નુકસાન’માં પરિણમ્યું અને દેખાઈ આવ્યું કે તેઓના અંતની શરૂઆત થઈ ગઈ છે.